Martynas Starkus
Martynas Starkus (g. 1973 m. gegužės 23 d. Vilniuje) – Lietuvos keliautojas, TV laidų ir renginių vedėjas, žurnalistas, prodiuseris. Baigė žurnalistikos studijas Vilniaus universitete. Nuo 1992 m. iki 2003 m. dirbo laidų vedėju radijo stotyse M-1, Lietus, veda įvairias progines TV laidas, renginius, prodiusuoja filmus ir rašo knygas iš savo kelionių po pasaulį, kuriose dalyvo su savo kolega Vytaru Radzevičiumi. 2013–2016 m. TV šou X Faktorius vedėjas. 2016 metais laimėjo konkurso „Pragiedruliai“ apdovanojimą už dokumentinį filmą „Karas 2020. Rusijos informacinė agresija“(sukurtas kartu su Jonu Baniu), „Už geriausią televizijos dokumentikos projektą“. 2022–2024 LRT kelionių laidos „Tai Kur Toliau? „ vedėjas, prodiuseris Laisvalaikiu žaidė futbolą mėgėjų klube „Prelegentai“, klubo viceprezidentas. Vedęs, žmona Kotryna. Turi tris dukras: Martyną (iš pirmos santuokos), Mėtą ir Elzę.